Izvolite, 112.
Osoba je došla, rekla je da je oteta
i da je iskočila iz vozila.
Dobro.
I da krvari.
-Ona je na parkiralištu? -Na parkiralištu je.
Medicinska jedinice Webster 1, idite u Waffle House.
U svibnju 1997. oteta je mlada žena.
Bila je u njegovom kamionetu.
Vozili su se na sjever cestom I-45 prema Houstonu.
Uspjela je otvoriti vrata i iskočiti.
Imala je ogrebotine posvuda.
Krvarila je.
Ta se žena zvala Sandra Sapaugh.
Razmišljala sam o tome da će me ubiti.
GLAS SANDRE SAPAUGH
Radije ću iskočiti i ubiti se nego da mi on napravi ono što je naumio.
Pa sam skočila.
Teško se ozlijedila, ali preživjela je.
Bila je u postaji.
Nije se mogla sjetiti registarskih oznaka, ali opisala je unutrašnjost kamioneta.
BIJELAC, OKO 40 GODINA KRATKA, SVIJETLA KOSA
Opisala je i čovjeka koji ju je oteo.
Proćelav, veliki podočnjaci ispod očiju,
crni kaubojski šešir.
To je on.
NETFLIXOVA DOKUMENTARNA SERIJA
Prednost slučaja sa ženom koja je uspjela pobjeći…
STARIJI AGENT FBI-A
Mogla ga je identificirati.
Imali smo svjedokinju koja je rekla: „On me oteo.”
To je bio velik napredak.
Muškarac vozi kamionet.
Opisuju ga kao bijelca u srednjim 30-ima, srednje tjelesne građe.
Kako ćemo ga uhvatiti?
Lako možeš sići s ceste I-45,
noću,
i izbaciti tijelo.
NOVINAR
Voda pokrije fizičke dokaze
i ti pobjegneš.
Laura Smither i druge žrtve…
Sve se to dogodilo na istom dijelu I-45.
Nakon Laurinog nestanka policijski odjeli na koridoru I-45…
MAJKA LAURE SMITHER
…počeli su uspoređivati bilješke.
Počeli su surađivati.
Jedan je okrug istraživao seksualne kriminalce koji žive u tom području.
Bilo je to 2100 muškaraca.
Krajem rujna policajka koju poznajem, Sue Dietrich,
otišla je k šefu policije.
AUTORICA
Bilo je govora o osumnjičeniku u slučaju Laure Smither.
POLICIJSKA POSTAJA
Bilo je to vrlo slično…
BIVŠA ŠEFICA POLICIJE TIKI ISLANDA
…informacijama koje je dala Sandra.
Tip odgovara opisu.
16. LISTOPADA 1997.
Broj četiri, stani na crveni krug.
Doveli su ga na prepoznavanje.
Sandra ga je pogledala čim je ušao.
Ponovite za mnom jasno i glasno.
„Ne vrišti.”
Ne vrišti.
„Uđi u kamionet.”
Uđi u kamionet.
„Ubit ću te, kujo.”
Ubit ću te, kujo.
Rekla je da je to broj četiri. To je on.
Bio je to Bill Reece.
DOKAZ
Dobili su nalog za pretres njegove kuće
i kamioneta.
Pronašli su crni kaubojski šešir o kojem je Sandra govorila.
Uhitili su Reecea zbog njezine otmice.
William Reece radio je u građevini
tijekom razdoblja kad su nestale L. Smither i druge.
NOVINARKA
Bio je seksualni prijestupnik iz Oklahome koji je upravo izašao iz zatvora
nakon što je odslužio kaznu za dva različita seksualna napada.
William Reece došao je raditi u Houston.
Godine 1997. osnovana je nova podzona
jako blizu mjesta gdje je Laura Smither živjela,
a William Reece radio je u građevini u toj podzoni.
Ispada da, u devet sati,
kad je Laura počela trčati,
Billa Reecea nadzornik je pustio s posla
jer je trebala padati kiša.
Ne znamo što joj je rekao da uđe u kamionet, je li imao oružje.
Ne znamo je li je prevario.
Ali nakon toga nije viđena.
NESTALA NAGRADA 50 000 DOLARA
Kad je Laura tek nestala,
Williama Lewisa Reecea odmah su ispitali i nadzirali su ga.
Sve se promijenilo kad je Sandra Sapaugh oteta.
Tad sam se pitala.
To se zbilo na istom dijelu ceste.
Je li on upleten?
OSTACI LAURE SMITHER
Dok smo istraživali Williama Reecea 1997.,
mislili smo da je moguće da stoji i iza ubojstava na Calder Roadu.
OSTACI L. MILLER I N. NETKO
Izuzetno je rijetko
imati dvojicu serijskih ubojica u blizini, na sličnom području,
u samo nekoliko godina.
Ali kad su otkrivene
Heide Fye, Laura Miller i Nepoznata Netko,
Reece je bio u zatvoru u Oklahomi
i nije mogao biti odgovoran za to.
Uhićen je zbog otmice u Websteru,
ali i glavni je osumnjičenik za ubojstvo Laure Smither u Friendswoodu.
Osim ubojstva L. Smither, policija istražuje je li Reece upleten
u nestanak još jedne lokalne tinejdžerke, Jessice Cain iz Tiki Islanda.
Na početku
Reece je prilično uvjerljivo glumio dobrog momka sa sela.
Gledala sam snimke. Bio je vrlo uvjerljiv.
Zvuči loše jer su mi smjestili,
kao da sam serijski ubojica.
Nisam je ubio. Nikad je nisam upoznao.
Nikad nisam bio s njom.
Laura Smither pronađena je mrtva.
Bilo je vrlo malo dokaza i…
Jessica Cain nije ni pronađena.
Okružni ga je tužitelj odlučio goniti zbog Sandre, ne zbog Laure,
jer je smatrao da nemamo dovoljno dokaza za ubojstvo,
što me tada jako frustriralo
jer sam mislila da imamo dosta.
William Reece nije optužen za neriješeni slučaj Laure Smither,
iako su njezini roditelji stalno prisutni na suđenju za otmicu.
Reece je osuđen za otmicu Sandre Sapaugh
i osuđen na 60 godina.
Intervjuirala sam Reecea kad sam tek počela raditi na knjizi.
-Jesi li ubio Lauru Smither? -Ne.
GLAS WILLIAMA REECEA
-Nisi vidio Lauru toga dana? -Ne.
Ona je trčala ulicom, s ti si bio u svom kamionetu?
Ne.
A Jessica Cain?
Tko je to?
Djevojka koja je nestala na I-45.
-Zašto te ljudi sumnjiče? -Nije me briga.
Imam sve što trebam da dokažem da sam nevin.
Ništa me ne povezuje ni s čim.
Samo je poricao.
Što se dogodilo ovdje?
Stvarno me nije briga.
Izašla sam odande vjerujući da ih je ubio.
Ali na magnetofonu nisam imala ništa čime bih to dokazala.
Od 1983. okrug Galveston ima neobično velik broj
tajanstvenih nestanaka
i to mladih žena od kojih su mnoge tek tinejdžerke.
Sve su nestale ili pronađene mrtve.
NESTALE
Policija se boji da su krivci još uvijek na slobodi.
Otkud ti gadovi na jednom mjestu?
OTAC LAURE MILLER
Ne znam. Ne razumijem.
Ne razumijem.
2005. GODINA
Kako je vrijeme prolazilo i nije bilo nikakvih dokaza,
ubojstva na Calder Roadu nisu se micala s mrtve točke.
Tijekom 90-ih detektivi nisu odustali od Abela.
Ali nije bilo dokaza da je išta učinio.
U jednom trenutku Tim je zaključio da Robert nije kriv.
Tim Miller,
najtvrdokorniji mrzitelj Abela u tom dijelu Teksasa,
čovjek koji je htio ubiti Abela,
shvatio je da je pretjerao.
U nekom trenutku nazvao je Abela i ispričao se.
Imao sam priliku zagrliti ga i reći:
„Roberte, oprosti mi.”
Zajedno smo plakali.
No to nije bilo dovoljno.
Abel je znao da će ga doživotno smatrati serijskim ubojicom.
U League Cityju bio je osumnjičenik dok nije umro.
Dovezao je svoja kolica za golf na tračnice.
Baš kad je vlak dolazio.
Nikad nećemo saznati je li to bilo samoubojstvo ili nesreća.
To mu je potpuno uništilo život i više se nije mogao nositi s time.
Gubitak vremena i još jednog života.
OSMRTNICE
Mnogo je ovdje žrtava.
POLICIJA JOŠ TRAŽI TRAGOVE U SLUČAJU ČETIRI UBOJSTVA
-Kako se zovete? -Clyde Hedrick.
-Recite mi nešto o ukrasima. -Ma to je za djecu.
Stavimo te male nadgrobne spomenike.
Da imaju dojam da se radi o grobu.
Clyde Hedrick.
Bio mi je na radaru otkad su mi u početku rekli za Ellen Beason.
Ali onda je Robert Abel postao osoba od interesa.
Gubitak vremena.
Onda sam se vratio istoj osobi koju sam sumnjičio na početku.
Nakon što je osuđen
zbog oskvrnuća tijela Ellen Beason, stalno je imao problema sa zakonom.
POMOĆNIK TUŽITELJA
Clyde Hedrick već je odležao u zatvoru na Floridi.
Dosje ureda tužitelja okruga Galveston o Clydeu Hedricku
prilično je debeo.
Nekoliko bivših žena i bivših djevojaka optužilo ga je
da ih je tukao, da je uzimao kokain, podmetao požare.
LEAGUE CITY, TEKSAS
Clyde Hedrick znao je sve o ovom području.
Radio je za izvođača koji je bio točno ovdje na Calderu.
Dobili smo informacije.
Ovo je mjesto gdje je Clyde bacao dio građevinskog materijala.
Pokraj Laurinog tijela bilo je stare šindre i starog trulog drveta
očito skinutih s nečije kuće.
Time se on bavio.
DICKINSON, TEKSAS, 2012.
Tim Miller javio se meni i jednom detektivu i tražio je sastanak s nama.
Otišli smo u Timov ured, sjeli s njim i tražio je pomoć.
Tim Miller sumnjao je
u umiješanost Clydea Hedricka u ubojstvo njegove kćeri.
Policajci koji su znali za slučaj Ellen Beason
bili su skeptični prema izjavama Clydea Hedricka.
Uvijek je u fokusu i uvijek smo smatrali da je upleten u to mnogo više
nego što smo uspjeli dokazati.
Nekoliko drugih istražitelja i ja osnovali smo ad hoc radnu skupinu.
Sinulo nam je, ako otvorimo slučaj Ellen Beason…
30 GODINA OSTACI NAĐENI 29. 7. 1984.
…možda bi to rezultiralo informacijama u ostalim neriješenim slučajevima.
Ako ćemo nekoga smatrati odgovornim za njezino ubojstvo,
moramo imati dokaze.
U ožujku 2012. ekshumirali smo tijelo Ellen Beason.
Bila je to vrlo teška odluka.
Ne mogu ni zamisliti da se radi o mojoj voljenoj osobi.
URED ŠERIFA OKRUGA GALVESTON
-Clyde, sjednite ondje. -Može.
Nisam vidio takvu bocu.
Da, takva je jer imam samo pola čeljusti zbog raka.
Ja sam poručnik Tommy Hanson iz ureda šerifa,
ovo je agent Rennison iz FBI-a.
-Vi ste Clyde Edwin Hedrick? -Da.
Počnimo s Ellen Beason.
Tko je to?
Kad smo se vozili ovamo, pitao sam kad ste posljednji put nosili tijelo.
Rekli ste: „Nikad.”
-To je ona? -To je ona.
Davne 1985., kad se to dogodilo,
mrtvozornici nisu imali opremu koju imaju danas.
Da.
Ekshumirali smo tijelo.
To znači da smo je iskopali.
Ona ima ogromnu frakturu lubanje.
Ne mislim na neku malu pukotinu.
Govorimo o ogromnoj frakturi lubanje koja bi uzrokovala smrt.
-Ne znam kako je to moguće. -Ali jest.
Forenzički antropolog pregledao je ostatke.
Prema medicinskim stručnjacima,
to je bilo moguće samo ako se radi o ubojstvu.
Ne pokušavam otkriti ima li frakturu.
Pokušavam otkriti kako ju je zadobila.
Jedino što mi pada na pamet…
Išla je plivati, ali onda nije plivala…
Ali unutra nema ničega što…
Godinama sam se ondje kupao.
Nema šanse da je udarila glavom.
Nema šanse da je imala frakture lubanje.
Ne volim kad se netko izvuče s ubojstvom. To nije u redu.
Vaš karakter ocjenjuje se prema tome kako se ponašate kad pogriješite.
Užasno vam ide, Clyde.
Mogu se zakleti na hrpu Biblija jer znam
da nikad nisam nikome toliko naudio, nisam nikog ubio.
Definitivno. To se dogodilo.
Meni je to nepoznanica.
Mislio je da je to iza njega i da se možda izvukao.
Sila koja je morala biti upotrebljena pri takvoj frakturi bila je ogromna.
To nije bila nesreća, namjera je bila oduzeti život.
To nam je, uz sve ostalo, dalo dovoljno dokaza
da optužimo Clydea za ubojstvo Ellen Beason.
FRAKTURA LUBANJE DOVELA DO OPTUŽNICE
Je li to on?
O, da. To je on.
I tako unedogled.
Grozno je gledati ta sranja. Zaista jest.
Dodatni dokaz bile su neke izjave koje je Hedrick dao
drugim zatvorenicima u okružnom zatvoru dok je čekao suđenje.
Obično ih zovemo zatvorski cinkaroši ili doušnici.
Hedrick je govorio o slučaju Ellen Beason
i priznao druga ubojstva.
Spomenuo je i ime Laure Miller.
U dosjeu tužiteljstva vezanom za slučaj Beason nalazi se i dokument
„Obavijest o namjeri korištenja dokaza o drugim zločinima ili djelima.”
U dokumentu tužitelji pišu:
„Optuženi se seksao s Laurom Miller
i ubio je svjesno i s namjerom.”
Tužitelji tvrde da je Clyde Hedrick bio umiješan i u ubojstva na Poljima smrti
sredinom 80-ih koja nikad nisu riješena.
Bez ikakvog kontakta s ocem, Timom Millerom,
predao sam dokument
u kojem je stajalo da je netko ubio i potencijalno silovao njegovu kćer.
Žalim zbog toga.
Tako sam upoznao Tima Millera, a to nije sjajan način da upoznaš nekoga.
Kako ste saznali za to?
Pročitao sam to u sudskim izvješćima.
Ruganje i hvalisanje.
Sam je priznao kad je bio u zatvoru.
SEKS S LAUROM MILLER
Spavao je s Laurom prije nego što ju je ubio.
UBIO JU JE
Ubio je Heide.
Primio sam poziv od Tima Millera.
Objasnio sam mu izvor tih informacija
i zašto to nije nužno napredak u slučaju.
Prema teksaškom zakonu, osoba ne može biti osuđena
na temelju zatvorskih doušnika,
mora se potvrditi upletenost optuženika.
Razgovarao sam s jednim tipom
koji je bio u zatvoru s Clydeom kad im je Clyde rekao
da se seksao s Laurom prije nego što ju je ubio.
Prilično bolan razgovor.
Nadao sam se da ću pronaći
bar neki dokaz.
Ali sve što bih i predao policiji vjerojatno bi bilo izgubljeno.
Znam da Tim želi da ubojica njegove kćeri bude priveden pravdi.
Ja to želim. Mislim da svi to žele.
Pitali smo Hedricka ima li što reći o Lauri.
„Žele mi prišiti ubojstva na Poljima smrti.
Nisam je ni znao, a kamoli ubio.”
Kaznenopravni sustav predstavlja dug,
brutalan proces za žrtve
i za obitelji žrtava.
Ali on se bori svaki dan.
Podnio sam tužbu zbog skrivljene smrti.
Borit ću se do smrti.
25. OŽUJKA 2014.
GALVESTON, TEKSAS
Hedrick je mirno sjedio dok su tužitelji govorili poroti
da je on ubio i pokušao sakriti tijelo Ellen Rae Beason.
Ta 29-godišnjakinja
odbačena je ispod nekog kauča
i zaboravljena.
Neki članovi Heidene obitelji bili su na suđenju.
Tim Miller je bio ondje.
Srce mi je lupalo, bio sam tjeskoban.
Bilo je teško, no bilo bi teže da nisam došao.
Ispitivao sam mrtvozornika.
Od svih fotografija prve obdukcije Ellen Beason
samo su dvije bile fotografije lubanje i nijedna nije prikazivala mjesto frakture.
Rekao sam poroti da je mrtvozornik, kako bi zaštitio svoj ugled,
sakrio ili uništio dokaze od države.
HEDRICK JE KRIV
Sudili smo Hedricku za ubojstvo.
Porota ga je proglasila krivim za ubojstvo iz nehaja.
DRŽAVA TEKSAS, OKRUG GALVESTON
Nakon što je Clyde osuđen, na red je došlo određivanje kazne.
Svjedočila je bivša članica obitelji.
Pozvana sam kao svjedokinja tijekom izricanja presude.
PREŽIVJELA ZLOSTAVLJANJE
Okružni tužitelj Kevin Petroff
htio je da porota čuje što imam reći,
da pokažem kakva je osoba Clyde Hedrick zaista bio.
Rekla sam im što se dogodilo i da se situacija sve više pogoršavala.
Bilo je trenutaka kad bih zaspala gledajući televiziju u dnevnoj sobi.
Osjetila bih da me netko…
dodiruje.
ON BI STAJAO IZNAD MENE
Bilo je teško probuditi se.
Bila sam tako umorna.
Napravio bi mi čašu soka Kool-Aid ili tako nečeg.
Ne volim Kool-Aid.
Ali ako ti je nešto napravio,
uzmeš to.
Jednog sam se jutra probudila i morala sam ravno na zahod.
Boljelo me na mjestima na kojima ne bi smjelo.
Moglo bi se reći
da je to proživljavala dok je to opisivala poroti.
Bilo je snažno. Bilo je to teško slušati.
U slučaju Ellen Beason porota se prilično brzo odlučila
za maksimalnu kaznu od 20 godina zatvora.
Netko je napokon poslušao.
LEAGUE CITY, TEKSAS
Suđenje u slučaju Ellen Beason meni je otvorilo oči.
Obdukcija je bila strašno pogrešna.
NEMA FRAKTURA UZROK I NAČIN SMRTI: NEODREĐEN
To je iznijelo na vidjelo iste frustracije…
NEĆAKINJA HEIDE FYE
…koje smo i mi imali u slučaju tete Heide.
Mrtvozornik nije sačuvao njezinu odjeću.
Nije sačuvao nokte.
Nije sačuvao predmete koji bi mogli sadržavati
fizičke, forenzičke dokaze
koje mnogi porotnici žele kako bi mogli osuditi nekog.
U većini slučajeva izgubili su mnogo dokaza.
Košulja pronađena blizu Laurina tijela nestala je.
Možda je na njoj bilo DNK.
Ali ako ne nađu tu košulju, nikad nećemo saznati.
U Americi nema dovoljno sredstava za ovakve starije slučajeve.
Mnogo je slučajeva zaboravljeno
i oni ostanu neriješeni.
To dopušta serijskim ubojicama da se izvuku.
To su stari slučajevi.
Svijet je to možda zaboravio, ali te obitelji nisu.
Na vidjelo je izašla činjenica
da ćemo morati dublje zaroniti u ovo.
Stvarno bi bilo lijepo da ove obitelji dobiju neki završetak.
Dat ću sve od sebe da pomognem tim ljudima.
Kad sam počeo raditi na slučaju Calder Roada,
bilo je teško jer nisam imao pristup svim spisima policije.
Htio sam pročitati što više
i vidjeti mogu li pronaći nešto što drugi ne vide.
NOVI DNK ALAT
Prednost rada na ovakvim slučajevima je to što se tehnologija s vremenom poboljšava.
Krajem 2017. odlučili smo se za forenzičku genealogiju
kako bismo identificirali dvije žene.
Nije bilo lako uvjeriti League City da je to dobra tehnika.
To bi nam moglo dati odgovore na pitanje koje postavljamo od 1980-ih.
Tko su bile te žene?
ŽRTVE POLJA SMRTI
Nepoznata i Nova Nepoznata nisu bile identificirane tijekom istrage.
League City se isprva malo opirao.
No u siječnju 2019.,
na moj rođendan,
uspjeli smo izvući DNK profile
i staviti ih u baze podataka.
Uspjeli smo identificirati te žene.
Prva je bila Nova Nepoznata Netko.
Donna Gonsulin Prudhomme.
34 GODINE IDENTIFICIRANA 15. 4. 2019.
Uspjeli smo je identificirati nakon više od 30 godina.
A sljedeći dan
identificirali smo Nepoznatu Netko kao Audrey Lee Cook.
30 GODINA IDENTIFICIRANA 16. 4. 2019.
Pretpostavljali smo da su te žene bile u prolazu, no nije bilo tako.
Donna Gonsulin Prudhomme
došla je ovamo kao i mnogi drugi.
Houston je doživljavao procvat i bilo je posla.
Audrey Lee Cook
bila je mehaničarka.
Obitelj ju je dugo tražila.
Nakon što su identificirali Donnu Prudhomme i Audrey rekao sam:
„Sad možemo nekog optužiti i osuditi za njihova ubojstva.”
Nadali smo se da će nam netko tko je poznavao te djevojke
dati bilo kakve informacije, čak i ako ne misle da je to bitno.
Želimo znati sve o njima.
Obitelji koje prolaze kroz ovo…
Kad ćemo odustati? Nikad.
-Hej, Lee. Tim je. -Hej, Time, kako ide?
Ma, dobro sam.
Postavit ćemo četiri djevojke na digitalne plakate.
Nadam se da ćemo dobiti neke informacije, pozive, moguće tragove i slično.
Moraš mi poslati što točno želiš da piše,
a onda ćemo ih rotirati na digitalnom.
Dobro.
Da, gospodine.
Poslat ću ti broj tablica.
Hvala.
Imao sam puno planova i puno ciljeva u životu.
Bog je imao drukčije planove za mene.
Neću reći da mi se sviđaju, čak ni danas.
Sve je stariji.
Kao i ja.
Viđam ga na potragama. Znam da ga jako boli.
Ušao je u tu rupu i počeo kopati s drugima.
Tim je vrlo uporan.
Neće odustati i ne voli gubiti.
Dobar je.
Tim Miller jedan je od najglasnijih glasova tih žrtava.
I dalje traži da netko odgovara.
Terenska vozila? To je veliko područje. Koji je tvoj raspored?
Inzistira da saznaju tko je to učinio.
Clyde je govorio o prošlim ženama i što su radili zajedno.
Majka bi se tada uzrujala
i posvađali bi se.
Tima sam prvi put srela na suđenju,
odmah nakon svjedočenja.
Htio je razgovarati sa mnom o svojoj kćeri,
Lauri Miller,
koju je Clyde poznavao.
Živjeli smo u istoj ulici.
Ovo su Abelove stvari.
To je bila linija ograde.
Ali nakon što mi je rekao za svoju kćer,
njezinu dob…
Sve veze i sličnosti…
Sve je imalo smisla.
Imalo je smisla.
-Možete li to ispisati i označiti ogradu? -Da.
Idemo u Polja smrti.
Tim me pitao želim li ići na Calder Road.
Da vidim jesam li već bila ondje.
Možda jesam, možda nisam.
Ovdje su imali vrata.
Moram se sjetiti
je li ovo mjesto na koje me Clyde odveo.
Koliko si imala godina?
-Bila sam tinejdžerka. -Nekih 12, 13?
Kad smo došli na taj posjed…
Nije mi bilo poznato.
Dok nisam došla do stabala
i ondje je velika, metalna pipa virila iz zemlje.
Tu je bila staza, ali i neko jezerce.
Ta metalna cijev…
Nešto me obuzelo.
Sve mi se vratilo.
Tada nisam znala da je to Calder Road,
ali bila sam ondje.
MARLA VJERUJE DA JE BILA NA CALDER ROADU POČETKOM 90-IH
Clyde je morao nešto pokositi
na posjedu nekog prijatelja.
Bilo je to isto mjesto.
Calder Road.
Vidjela sam ga. Radio je nešto sa zemljom.
Kopao je.
Ne znam što je Clyde radio,
ali ne mogu vjerovati da sam ondje bila.
Sad sve ima smisla.
Nakon svega što sam vidjela,
čula i proživjela,
laknulo mi je što je napokon iza rešetaka.
Nadala sam se da će ondje i umrijeti.
HOUSTON, TEKSAS
5. LISTOPADA 2021.
Večeras je 67-godišnji Clyde Hedrick izašao iz zatvora.
Odjel za kazneno pravo u Teksasu kaže da je jučer pušten
pod obvezni nadzor.
Nisam mogla vjerovati.
Bilo je to kao udarac u trbuh.
Pušten je na uvjetnu kaznu.
Danas je vani, na uvjetnoj.
Koliko je odslužio?
Osam godina.
Clyde je prijevremeno pušten
zbog tehnikalije u teksaškom zakonu.
Ne znam.
Hedricku se bar jednom ukazala prilika
da zatraži uvjetni otpust, no uspješno smo se borili protiv toga.
Ali ovo je bilo drukčije.
Na snazi su zakoni
koji nisu bili na snazi u vrijeme zločina.
Ovo je bilo obavezno puštanje.
Protiv toga nismo se mogli boriti.
Zakoni su postavljeni tako da je on morao biti pušten.
PUŠTEN IZ ZATVORA
Nismo ništa mogli poduzeti.
Da su me slušali na početku,
našli bi Lauru.
Vjerojatno bi bilo dokaza.
Bar bi uspjeli utvrditi uzrok smrti.
Mrzim prolaziti kroz ovo. Jebeno to mrzim.
Nema razloga da 30 godina poslije moram ovo raditi.
Gdje to prestaje?
Znam da tijekom kaznenopravnog postupka
žrtve osjećaju mnogo nepravde i ovo je sigurno jedna od njih.
To me obeshrabruje.
Ne mogu zamisliti bol i frustracije koje osjeća Tim Miller,
koje osjeća Marla.
Ali takav je zakon.
Razumijem to.
Moramo to prihvatiti.
Ranjive žene.
Najranjivije.
To on traži.
Takvog su čovjeka pustili.
Ovaj je centar Hedrickova nova adresa.
Nije u zatvoru i može ići kamo želi.
Slobodan je.
Miller sutra ujutro planira biti s druge strane ulice
da iskaže zabrinutost oko sveg ovog.
6. LISTOPADA 2021.
TIM MILLER POZIVA LOKALNE MEDIJE NA KONFERENCIJU ZA NOVINARE
Clyde Hedrick trenutačno je ovdje negdje.
ZAGOVORNIK ŽRTAVA
Predstavit ću vam nekoliko ljudi na koje Clyde izravno utječe.
Zamolit ću Ninu Edwards da dođe i kaže nekoliko riječi.
Pozdrav, ja sam Nina Edwards. Ja sam nećakinja Heide Fye.
Moj je djed utrošio nebrojeno mnogo sati tražeći je i vodeći bilješke.
Moja je baka umrla ne znajući što se dogodilo njezinoj kćeri.
Uime svoje obitelji zahvaljujem
što ste mi dopustili da govorim u Heideno ime,
koja više nije s nama.
Stavite mikrofon ovdje.
Došla sam govoriti u svoje ime
i uime žrtava koje više nemaju glas
i žrtava koje još nisu pronašle svoj glas.
Održali smo konferenciju za novinare.
Obraćala sam se javnosti, ali i Clydeu.
To što nisi osuđen
za druge zločine
ne znači da ih nisi počinio.
Hvala svima na podršci.
Želim da što više ljudi zna
kakvu je osobu
naš zakon
vratio na ulice.
Mislim da se svi ovdje slažemo oko toga.
U samom početku, kad smo molili i tražili pomoć,
to nam je bilo uskraćeno.
Nitko od nas neće odustati.
Zapravo, mislim da tek počinjemo.
DA IZBJEGNE SMRTNU KAZNU ZBOG NEPOVEZANOG SLUČAJA UBOJSTVA,
REECE JE 2016. ODVEO VLASTI DO OSTATAKA JESSICE CAIN I KELLI ANN COX
TIM MILLER I TEXAS EQUUSEARCH POMOGLI SU U ISKOPAVANJU
Nikad to neću zaboraviti.
Pitao sam: „Williame, što ti se mota po glavi?
Kaješ li se zbog ovoga?”
Nevjerojatno, ali pogledao me u oči.
„G. Milleru, ne možete to razumjeti,
ali ljudi poput mene nemaju grižnju savjesti.”
DANA 29. LIPNJA 2022. WILLIAM LEWIS REECE PRIZNAO JE KRIVNJU
ZA SMRTI LAURE SMITHER, JESSICE CAIN I KELLI ANN COX.
Mnogo godina mislili smo da nećemo doživjeti ovaj dan.
Laknulo mi je što službeni podaci
pokazuju da je proglašen krivim i osuđen
jer nam je oduzeo kćer.
WILLIAM REECE OSUĐEN JE NA DOŽIVOTNI ZATVOR ZA SVA TRI UBOJSTVA
NINA EDWARDS PREDALA JE DJEDOVE KASETE I DNEVNIKE FBI-JU
I BIT ĆE ANALIZIRANI ZBOG DOKAZA
Možemo samo čekati da se kotačići pravde pokrenu.
Nadam se da ću pedalirati mnogo brže nego prije.
Nikad nećemo odustati.
Nastavit ćemo s ovim bar do moje smrti.
AG. RENNISON I DALJE ISTRAŽUJE NERIJEŠENA UBOJSTVA NA CALDER ROADU
Još dobivamo informacije.
Ako imate informacije o bilo kojoj od ove četiri žrtve,
molim vas, javite se FBI-u.
Možete ostati anonimni.
Za godinu i pol idem u mirovinu,
a dotad me čeka još posla.
56. OKRUŽNA SUDNICA
DANA 11. SRPNJA 2022. TIM MILLER DOBIO JE VIŠE OD 24 MILIJUNA DOLARA
U TUŽBI ZBOG SKRIVLJENE SMRTI PROTIV CLYDEA HEDRICKA
PRESUDA
Podnio sam tužbu protiv Clydea Hedricka da zna
da sam još ovdje.
ODOBREN MILLEROV ZAHTJEV ZA PRESUDU
CLYDE HEDRICK NIKAD NIJE OPTUŽEN
ZA ZLOČINE U VEZI SA SLUČAJEVIMA NA CALDER ROADU
Prijevod titlova: Veronika Janjić